"วันเด็กแห่งชาติ" จังหวัดยะลา คึกคัก ผู้ปกครองนำบุตรหลานเที่ยวงาน ขณะที่หลายภาคส่วนในจังหวัดยะลา ร่วมจัดกิจกรรมให้เด็กๆ ในพื้นที่
"วันเด็กแห่งชาติ" จ.ยะลา คึกคัก ผู้ปกครองนำบุตรหลานเที่ยวงาน ขณะที่หลายภาคส่วนใน จ.ยะลา ร่วมจัดกิจกรรมให้เด็กๆ ในพื้นที่วันนี้ (11ม.ค.63) บรรยากาศกิจกรรมวันเด็กแห่งชาติ ประจำปี 2563 ที่ จ.ยะลา ซึ่งได้จัดขึ้นภายในบริเวณสนามโรงพิธีช้างเผือก เขตเทศบาลนครยะลา โดยทางเทศบาลนครยะลา นำโดย นายพงษ์ศักดิ์ ยิ่งชนม์เจริญ นายกเทศมนตรีเทศบาลนครยะลา ร่วมกับจังหวัดยะลา หน่วยงานภาครัฐ และเอกชนใน จ.ยะลา ได้จัดกิจกรรมวันเด็กแห่งชาติ ประจำปี 2563 ให้แก่เด็กๆ และเยาวชนในพื้นที่ จ.ยะลา และใกล้เคียงโดยเริ่มตั้งแต่ช่วงเช้าที่ผ่านมา มีผู้ปกครองจำนวนมากที่ต่างนำพาบุตรหลาน เดินทางมายังสถานที่จัดกิจกรรม ซึ่งมีทั้งการร่วมกิจกรรมต่างๆ การแสดงบนเวที การเล่นเกมชิงรางวัล อีกทั้งมีร้านอาหาร ขนม เครื่องดื่ม ที่พร้อมจะมอบให้แก่เด็กๆ ทุกคนที่เดินทางมาร่วมกิจกรรมได้รับประทานกันตลอดทั้งวันโดยก่อนเริ่มกิจกรรมได้รับเกียรติจาก นายชัยสิทธิ์ พานิชพงศ์ ผู้ว่าราชการจังหวัดยะลา เดินทางมาเป็นประธานในพิธี โดยได้มีการอ่านสารวันเด็กจากนายกรัฐมนตรี หลังจากนั้น ผู้ว่าราชการจังหวัดยะลา ได้มอบโอวาทให้แก่เด็กที่มาร่วมงาน ก่อนที่จะเดินตรวจเยี่ยมตามบูทจัดกิจกรรมต่างๆสำหรับในปีนี้ มีหน่วยงานทั้งภาครัฐและเอกชนร่วมสนับสนุนการจัดกิจกรรม รวมจำนวนกว่า 100 หน่วยงาน โดยแบ่งกิจกรรมออกเป็น โซนสุขภาพ โซนความรู้ โซนกิจกรรมกลางแจ้ง และเวทีกลาง ที่มีหน่วยงานที่นำการแสดงเข้าร่วมกิจกรรมหลายหน่วยงาน